ایران مرکزی بانکی‌نین رئیسی علی صالح آبادی توتدوغو وظیفه‌دن ایستعفا وئریب.
بونو اؤلکه‌نین مرکزی بانکی‌نین سؤزچوسو مصطفی قمری وفا  بیلدیریب.
اونون سؤزلرینه گؤره، مالیه قورومونون ایداره هئیتی علی صالح آبادی‌نین ایستعفاسینی قبول ائدیب و محمدرضا فرزینی یئنی رئیس سئچیلیب.
قمری وفا دئییب کی، اونون ایستعفاسینا اساس سبب اولا‌راق ایران میللی پول‌ونون سرعتله اوجوزلاشماسی گؤستریلیب.
معلومات اوچون بیلدیرک کی، حاضیردا بیر آمریکا دو‌لاری‌نین 43 مین تومنه موبادیله ائدیلدیگی بیلدیریلیر.
قئید ائدک کی، محمدرضا فرزینی 2021-جی ایلدن مرکزی بانکدا ایشلییر. او، 2019-2021-جی ایللرده کارآفرین  بانکی‌نین باش مودیری و بانکین دیرئکتورلار شوراسی‌نین صدری اولوب.
بیلدیریلیب کی، ارزاق محصول‌لاری‌نین، او جمله‌دن چؤرک، لوبیا، میوه، تروز، چای، سود، یومورتا، پنیر، کره یاغی و باشقا‌لاری 72،6 فایز باهالاشیب، غیری-ارزاق و خیدمتی ساحه‌لرده قیمت‌لر 37،1 فایز آرتیب.
ایرانین صنایع، فایدا‌لی قازینتی‌لار ناظیری رضا فاطمی‌ امین‌ین سؤزلرینه گؤره، ماشین لارین قیمتی‌نین قالخماسی دو‌لارین باهالاشماسی ایله علاقه‌داردیر.
